bollywood actor shahid kapoor says he is following team india captain virat kohlis batting tips for jersey hindi remake
‘జెర్సీ’ రీమేక్ కోసం Virat Kohliని ఫాలో అవుతున్నాడు
జెర్సీ సినిమాను బాలీవుడ్‌లో రీమేక్ చేస్తున్న సంగతి తెలిసిందే. నాని పాత్రలో నటుడు షాహిద్ కపూర్ నటిస్తున్నాడు. అయితే ఈ సినిమా కోసం షాహిద్.. విరాట్ కోహ్లీని ఫాలో అవుతున్నాడట.
Samayam Telugu | Updated:
Nov 2, 2019, 02:14PM IST
షాహిద్ కపూర్ విరాట్ కోహ్లీ
నటన నేర్చుకోవాలంటే చిరంజీవి, అమితాబ్ బచ్చన్ లాంటి వాళ్లను రోల్ మోడల్‌గా తీసుకోవాలి. మరి క్రికెట్‌లో బ్యాటింగ్ బాగా చేయాలంటే.. టీమిండియా కెప్టెన్ విరాట్ కోహ్లీని చూసి నేర్చుకోవాలి. బాలీవుడ్ నటుడు షాహిద్ కపూర్ ఇదే రూల్‌ని ఫాలో అవుతున్నాడు. ‘అర్జున్ రెడ్డి’కి రీమేక్‌గా వచ్చిన ‘కబీర్ సింగ్’ సినిమాతో చాలాకాలం తర్వాత బ్లాక్ బస్టర్ విజయం అందుకున్న షాహిద్.. ఇప్పుడు మరో రీమేక్‌కు రెడీ అవుతున్నాడు. తెలుగులో మంచి విజయం అందుకున్న ‘జెర్సీ’ సినిమాను హిందీలో రీమేక్ చేస్తున్న సంగతి తెలిసిందే. నేచురల్ స్టార్ నాని పాత్రలో షాహిద్ కపూర్ నటిస్తున్నాడు.
READ ALSO: మనసు చంపుకుని ఆ పాడు పని చేయాల్సి వచ్చింది: షారుక్
ఈ నేపథ్యంలో క్రికెట్‌ ప్రాక్టీస్ చేయడం మొదలుపెట్టాడు షాహిద్. ముంబయిలోని తన ఇంటికి దగ్గర్లో ఉన్న గ్రౌండ్‌లో కొద్ది రోజులుగా క్రికెట్ ప్రాక్టీస్ చేస్తున్నాడు. ఈ సినిమా కోసం షాహిద్.. విరాట్ కోహ్లీలా ఆలోచిస్తున్నాడట. ఇటీవల విరాట్ సోషల్ మీడియాలో ఓ పోస్ట్ పెట్టాడు. ‘ఓ మంచి కవర్ డ్రైవ్ షాట్ ఆరోగ్యానికి ఎంతో మంచిది’ అని విరాట్ ట్వీట్ చేశాడు. ఇందుకు షాహిద్ స్పందిస్తూ.. ‘నేను కూడా అదే అనుకుంటున్నాను’ అని తెలిపాడు. క్రికెట్ భాషలో కవర్ డ్రైవ్ షాట్ అంటే బ్యాట్‌ను వర్టికల్ పొజిషన్‌లో వంచి కవర్ డైరెక్షన్‌లో బాల్‌ని కొట్టడం అన్నమాట. వరల్డ్స్ నెంబర్ వన్ బ్యాట్స్‌మెన్ అయిన విరాట్ ఈ షాట్‌ను బాగా ఆడతాడు.
See Photo Story: అబ్బబ్బో అభా పాల్.. నీ సొగసులకు దండాల్
ఇక జెర్సీ రీమేక్ విషయానికొస్తే.. క్రికెట్ నేపథ్యంలో ఎమోషనల్ డ్రామాగా తెరకెక్కిన ఈ చిత్రం తెలుగు ప్రేక్షకులను విశేషంగా ఆకట్టుకుంది. యంగ్ క్రికెటర్‌గా, తండ్రిగా, 36 ఏళ్ల వయసులో మళ్లీ క్రికెట్ బ్యాట్ పట్టిన ఆటగాడిగా నాని నటన అద్భుతం. నాని మాత్రమే కాదు.. హీరోయిన్ శ్రద్ధా శ్రీనాథ్, నాని కొడుకుగా నటించిన ఢిల్లీ పిల్లాడు రోనిత్ కమ్రా, సత్యరాజ్ ఇలా ప్రతి ఒక్కరూ తమ నటనతో ప్రేక్షకులను కట్టిపడేశారు. మరి నాని ఈ సినిమాను పై స్థాయిలో నిలబెట్టినట్లుగా షాహిద్ కూడా చేయగలడో లేదో చూడాలి. తెలుగులో సినిమాను తెరకెక్కించిన గౌతమ్ తిన్ననూరి హిందీ వెర్షన్‌ను కూడా తెరకెక్కించనున్నారు. ముఖ నిర్మాతలు అల్లు అరవింద్, దిల్ రాజు, అమన్ గిల్ సంయుక్తంగా ఈ చిత్రాన్ని నిర్మిస్తున్నారు. వచ్చే ఏడాది ఆగస్టు 28న ఈ చిత్రం ప్రేక్షకుల ముందుకు రానుంది.